钦定古今图书集成/理学汇编/经籍典/第054卷 > 《易原》 > 河洛八卦图
## 钦定古今图书集成/理学汇编/经籍典/第054卷 > 《易原》 > 河洛八卦图

全申甫曰：列卦阳不用五，阴不用十，虽云虚中不用，
亦生成之极也。而先儒乱之，以巽为五，则无中矣，无
中则无九矣。弃九者，非二用之全数，用五者，非图书
之本原。天一生水，地六以成，天数当一，坎当其六。地
二生火，天七以成，地数当二，离当其七。震为长男，当
三次。《干》《巽》为长女，当四次。《坤》《艮》《兑》二少。少者末也。故
“艮当八而兑当九。九者阳极以动当之，泽体也。八者
阴极以静当之，山体也。阳末当静，阴末当动，亦互根
之旨焉。”合观图书，《图》以干数居正北左，兑后坎一，不
离乎九六，而巽同处其西。坤数居正南前，离右艮二，
不离乎七八，而震同处其东。《书》则乾居正北，连六对
九，巽四辅之。坤处西南，连七对八，震三《比》之数各相
得，卦亦因焉。愚故以卦配数，悉本全子之说，以其至
当、不可易也。